Dauðinn er eins eðlilegur hluti af lífi okkar og fæðingin , en mörg eigum við erfitt með að ræða hann enda getur hann verið sársaukafullt umræðuefni . Með frumkvöðlaverkefninu Tré Lífsins viljum við opna umræðuna um dauðann og bjóða upp á nýja valmöguleika við lífslok . Okkur þykir mikilvægt að fólk hafi frelsi til þess að velja hvað verður um þeirra jarðnesku leifar við andlát og viljum bjóða fólki að skrásetja söguna sína og hinstu óskir á sína persónulega síðu hjá Tré lífsins . Við viljum heiðra minningu ástvina okkar á fallegan hátt og huga að umhverfinu í leiðinni . Við viljum bjóða fólki að gróðursetja tré ásamt ösku ástvina sinna sem vex upp til minningar um hinn látna . Draumur okkar er sá að trén vaxi í Minningagörðum þangað sem fjölskyldan getur farið saman og fylgst með trjánum vaxa og átt ljúfa stund saman í náttúrunni . Tré lífsins er frumkvöðlaverkefni í þróun sem mun bjóða upp á nýjan valmöguleika við lífslok . Tré lífsins býður upp á skráningu sögunnar okkar og hinstu óska á persónulega síðu , gróðursetningu á ösku hins látna ásamt tré í Minningagarði og rafræna minningasíðu . Tré lífsins er óháð öllum trúar - og lífsskoðunarfélögum og mun vera opið öllum óháð trú þeirra , trúleysi eða lífsskoðun . Tré lífsins mun falla undir starfsemi félaga til almannaheilla . Að baki Tré lífsins standa Sigríður Bylgja Sigurjónsdóttir , forsvarskona og stofnandi , Oktavía Hrund Jónsdóttir , tækni og öryggismál og Olga Margrét Kristínardóttir Cilia , lögfræði og persónuvernd . Sigríður Bylgja er með meistaragráðu í mannvistfræði með áherslu á menningu , völd og sjálfbærni . Hún hefur starfað mikið í umhverfismálum og sjálfbærni er henni sérstaklega hugleikin . sigridur.bylgja@trelifsins.is Oktavía Hrund Jónsdóttir er með meistaragráðu í alþjóðlegri þróunarfræði og alþjóðlegum samskiptum . Hún hefur unnið að tækni og þróunarmálum í meira en áratug um allan heim og hefur sérstakan áhuga á aðgengi , notkun og öryggi rafrænna lausna til framtíðar . oktavia@trelifsins.is Olga Margrét Kristínardóttir Cilia er með meistarapróf í lögfræði frá Háskóla Íslands . Lokaverkefni hennar frá lagadeild fjallaði um vernd persónuupplýsinga og réttindi hins skráða samkvæmt persónuverndarlöggjöfinni . olga.margret@trelifsins.is Tré Lífsins hefur verið í þróun frá árinu 2015 . Tré Lífsins er frumkvöðlaverkefni í þróun . Forsvarskona þess er Sigríður Bylgja Sigurjónsdóttir .